钦定古今图书集成/明伦汇编/闺媛典/第046卷 > 郝节娥
## 钦定古今图书集成/明伦汇编/闺媛典/第046卷 > 郝节娥

按《宋史列女传》：“郝节娥，嘉州娼家女。生五岁，母娼苦
贫，卖于洪雅良家为养女。始笄，母夺而归，欲令世其
娼，娥不乐，娼日逼之，娥曰：‘少育良家，习织作组𬘓之
事，又辄精巧，粗可以给母朝夕。欲求此身，使终为良，
可乎’？母益怒，且棰且骂。洪雅春时为蚕丛祠，娼与邑
少年期，因蚕丛具酒邀娥，娼与徐往，娥见少年，仓皇”
惊走，母挽捽不使去，不得己留坐中。时时顾酒食辄
唾，强饮之，则呕哕满地，少年卒不得侵凌。暮归，过鸡
鸣渡，娥度他日必不可脱，阳渴求饮，自投于江以死。
乡人谓之“节娥”云。